Δημήτρης Πέλκας

Ο **Δημήτρης Πέλκας** (Γιαννιτσά, 26 Οκτωβρίου 1993), είναι Έλληνας διεθνής ποδοσφαιριστής που αγωνίζεται ως επιθετικός μέσος για τον ΠΑΟΚ και την Εθνική Ελλάδος.

## Καριέρα
### Σε συλλογικό επίπεδο
Ο Πέλκας ξεκίνησε την ενασχόληση του με το ποδόσφαιρο σε μικρή ηλικία, στα Γιαννιτσά όπου μεγάλωσε.

Εντάχθηκε στις ακαδημίες του ΠΑΟΚ το 2007, αγωνίστηκε στα μικρότερα ηλικιακά τμήματα του συλλόγου και πέντε χρόνια αργότερα, το 2012, προωθήθηκε στην ομάδα ανδρών. Το 2013 παραχωρήθηκε ως δανεικός για έναν χρόνο στον Απόλλωνα Καλαμαριάς, ενώ την επόμενη χρονιά δόθηκε εκ νέου ως δανεικός στη πορτογαλική Βιτόρια Σετούμπαλ.

Το 2015 επέστρεψε στον ΠΑΟΚ, ανανεώνοντας το συμβόλαιό του μέχρι το 2018. Τις επόμενες δύο χρονιές (2015–16 και 2016–17) ήταν από τις βασικές επιλογές των προπονητών της ομάδας, ενώ την τελευταία (2016-17), έφτασε στη κατάκτηση του πρώτου τίτλου της καριέρας του, του Κυπέλλου Ελλάδας, στον τελικό του οποίου ο ΠΑΟΚ επικράτησε της ΑΕΚ με 2-1, χωρίς ο ίδιος να αγωνιστεί.

Την επόμενη χρονιά (2017-18) είχε αναβαθμισμένο ρόλο στην ομάδα. Μάλιστα, στο φινάλε της σεζόν στέφθηκε ξανά Κυπελλούχος Ελλάδος, για δεύτερη συνεχόμενη χρονιά. Στον τελικό ο ΠΑΟΚ αντιμετώπισε ξανά την ΑΕΚ και αυτή τη φορά κέρδισε με σκορ 2-0, ενώ ο ίδιος έπαιξε σε όλο τον αγώνα και σκόραρε το δεύτερο γκολ της ομάδας του. 

Την επόμενη χρονιά (2018-19) αποτέλεσε ξανά μία από τις σταθερές επιλογές για την ενδεκάδα, ενώ αποτέλεσε και έναν από τους τρεις αρχηγούς της ομάδος. Η χρονιά είχε πολύ καλή κατάληξη για τον ίδιο και την ομάδα, αφού εκτός από το πρωτάθλημα έφτασε και στη κατάκτηση του κυπέλλου κάνοντας το νταμπλ.

Το φθινόπωρο του 2020, μετά από 13 χρόνια στον ΠΑΟΚ, υπέγραψε με τη τουρκική Φενέρμπαχτσε. Τη σεζόν 2022-23 αγωνίστηκε με μορφή δανεισμού στην αγγλική Χαλ Σίτι.

Το καλοκαίρι του 2023 ήρθε σε συμφωνία με την Μπασάκσεχιρ. Το συμβόλαιό του ήταν για έναν χρόνο, ενώ το επόμενο καλοκαίρι, ανανέωσε το συμβόλαιό του με την ομάδα για δύο επιπλέον έτη.

Τον Ιανουάριο του 2025, ήρθε σε συμφωνία με τον ΠΑΟΚ και μετά από πέντε χρόνια, επέστρεψε στην ομάδα της Θεσσαλονίκης. 

### Στις εθνικές ομάδες
Υπήρξε διεθνής με τις εθνικές ομάδες Νέων και Ελπίδων την περίοδο μεταξύ 2011-2013.

Το 2015 κλήθηκε για πρώτη φορά στην Εθνική Ανδρών, πραγματοποιώντας το ντεμπούτο του στις 8, στον εκτός έδρας αγώνα με τη Βόρεια Ιρλανδία για τα προκριματικά του Euro 2016, όπου πέρασε ως αλλαγή αντικαθιστώντας τον Παναγιώτη Κονέ. Στις 9 Οκτωβρίου 2021 σκόραρε το πρώτο του γκολ με την γαλανόλευκη σε έναν αγώνα ενάντια στην Γεωργία για τα προκριματικά του Παγκοσμίου Κυπέλλου 2022.

## Προσωπική ζωή
Στις 26 Ιουνίου 2022 παντρεύτηκε τη σύντροφο του, Κυβέλη Μάρδα, κόρη του πολιτικού και οικονομολόγου Δημήτρη Μάρδα.

## Τίτλοι - Διακρίσεις
;ΠΑΟΚ

* Κύπελλο Ελλάδας: **3** (2016-17), (2017-18), (2018-2019)
* Πρωτάθλημα Ελλάδας: **1** (2018-19)

#### Ατομικές διακρίσεις

* Κύπελλο Ελλάδας 2019-20: Πρώτος σκόρερ με 4 γκολ 

## Στατιστικά καριέρας

## Παραπομπές


## Εξωτερικοί σύνδεσμοι

* Ο Δημήτρης Πέλκας στο soccerway
* Το προφίλ του Δημήτρη Πέλκα στο transfermarkt

Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Βιτόρια Σετούμπαλ
Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Χαλ Σίτι
Κατηγορία:Ποδοσφαιριστές Φούτμπολ Λιγκ (Αγγλία)